Og der skal danses over hele verden

International dansedag markeres for 25. gang søndag den 29. april. Der er danse-arrangementer i de større danske byer. I Aalborg er der latin, standard og ballroom dans under overskriften "Vild med dans". Dansens Dag er ikke kun er et dansk, men et globalt fænomen. FN-organisationen Unesco udråbte for 25 år siden denne dag til international mærkedag. Ifølge Unesco drejer det sig om at formidle et budskab om at samle alle danseformer på denne dag og blandt andet vise, hvorledes dansen som fælles sprog kan krydse politiske, kulturelle og etniske grænser. - Dans handler om sundhed og livsglæde. Derfor har jeg valgt at bakke op om fejringen af Dansens Dag, siger indenrigsminister Lars Løkke Rasmussen (V) i en pressemeddelelse. /ritzau/